Referat fra styremøte i Forskerforbundet ved OsloMet 3. mars 2026


Til stede: Marlen Ferrer, Erik Dahlgren, Britt-Evy Westergård (møteleder), Dag Jenssen, Anna Sigaard, Bjørn Ervik, Gunn Elisabeth Bjelke, Kyrre Andersen, Eldbjørg Marie Schön og Arve Angen (referent) 

Forfall: Milada Hagen

Hvor: SG26-X112 og Teams

	Nr:
	Sak:
	Ansvarlig

	14/26
	Godkjenning av referat fra forrige styremøte
Referatet ble godkjent.
	Britt-Evy

	15/26
	Godkjenning av dagens saksliste
Sakslisten ble godkjent.
	Britt-Evy

	16/26
	IDF-saker
21/26 - Evaluering av P52-ombyggingen.
Det har vært en evaluering av flyttingen av EST til P52.
Eldbjørg: Evalueringen av P52 er bra, med mange nyttige lærepunkter.
24/26 - Søknad om etablering av bachelorprogram i rettsvitenskap
Styret mente saken var grei, men det ble reist spørsmål om programmet kan etableres på Lillestrøm. Vi spør i idf.
27/26 - Anskaffelse av DFØs lønnsforhandlingsmodul
OsloMet vurderer å anskaffe modulen for å kunne bruke den allerede i år.
Erik: Det er overraskende at denne saken kommer nå. HR kunne diskutert den med TMOene først. De bruker denne modulen på UiS nå, og det fungerer brukbart. Men DFØ er litt tunggrodd og det er visst mye ryddejobb. Skal vi ha et system så bør det være en god del bedre enn hvordan det er nå, men vi vet ikke om dette systemet er det. Bjørn: Modulen koster en del, og det er uvisst hvor stor besparelse det vil bli. Det må være en sperre i modulen mot at de uorganiserte kan sende inn krav.
Hva er bra for oss med dette systemet? Vanskelig å se her. Kanskje vi bør vente ett år med innføringen av det.
40/26 - Prioriteringsplan Campusutvikling 2026
Det er en del saker i planen som krever medbestemmelse og medvirkning, og det er viktig at man ikke omgår dette ved å godkjenne planen.
	Erik

	17/26
	Status årsmøter i klubbene
TKD hadde årsmøte 11/2. Det var bra oppmøte. Ingen endring på valg. 
På SVA skal de ha årsmøte 17. mars. 
FA hadde årsmøte18. feb. Det ble gjenvalg av styremedlemmene.
På SAM var årsmøtet 26. feb. Også der gjenvalg av styremedlemmene.
LUI hadde årsmøte 24. feb. Det var bra oppmøte. De lykkes ikke med å finne styrerepresentanter fra IST.
På HV var årsmøtet 23. februar. Det var bra oppmøte, men de sliter med å folk til å bli med i styret.
	Alle

	18/26
	Årsmøtet i lokallaget
Regnskapet for 2025 viste at vi gikk med 145 000kr i minus. Det skyldtes først og fremst at vi fikk mindre pr medlem enn vi var forespeilet.
Budsjettforslag 2026 ble godkjent.
Årsberetning 2025: Styremedlemmene oppfordres til å legge inn klubbens årsberetning inn i Teams.
	Britt-Evy

	19/26
	Orienteringer fra egen enhet til styret
Styremedlemmene orienterte kort om situasjonen ute på sin enhet.
Det er 102 påmeldte til seminaret om akademisk frihet. Rektor er med.
Britt-Evy og Maria Konow-Lund har skrevet et innlegg om akademisk frihet som skal sendes til Khrono/Forskerforum. 
	Arve

	20/26
	Orientering om årets streikeberedskap
Arve orienterte.
	Arve/Erik

	21/26
	FF-OsloMets behandling av høringer og innspill
Hvordan skal vi behandle høringer i styret? Erik videresender mailer om høringer til styret med en gang han får dem. Eldbjørg: Det tar mye tid å svare på høringer. Marlen: Mye trykk på dette med høringer.
Britt-Evy foreslo at AU kan komme med innspill til svar på høringer til styret. Det var greit for styret.
	AU

	22/26
	Retningslinjer for dekning av utgifter for styremedlemmer
Eldbjørg meldte inn behov for dekning av utgifter til toner på printer. Det var greit for styret. Styremedlemmer som trenger å få dekket utgifter til it-utstyr informerer AU før innkjøp.
	Britt-Evy

	23/26
	Eventuelt
Vi fikk avslag på ou-søknad om seminar på Malta, og Eldbjørg lurte på om vi kunne dekke det av egne midler. Det blir uansett ikke tur før til høsten.
Saken ble utsatt til neste styremøte. Styremedlemmer som har alternative forslag til reisemål sender de til Britt-Evy.
Erik tok opp sak om opprykk til Forsker 1 på SVA. Det gjelder 12 personer. Det endte i en bruddprotokoll. Vi var ikke enige i arbeidsgivers siste tilbud. Saken skal opp i Statens lønnsutvalg.
	



